CELEX: C2006/086/20
Language: fi
Date: 2006-04-08 00:00:00
Title: Asia C-43/06: Euroopan yhteisöjen komission  27.1.2006  Portugalin tasavaltaa vastaan nostama kanne

8.4.2006   
            
            
               FI
            
            
               Euroopan unionin virallinen lehti
            
            
               C 86/12
            
         Euroopan yhteisöjen komission 27.1.2006 Portugalin tasavaltaa vastaan nostama kanne
   (Asia C-43/06)
   (2006/C 86/20)
   Oikeudenkäyntikieli: portugali
   Euroopan yhteisöjen komissio on nostanut 27.1.2006 Euroopan yhteisöjen tuomioistuimessa kanteen Portugalin tasavaltaa vastaan. Kantajan asiamiehinä ovat Hans Støvlbæk ja Pedro Andrade, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Portugalin tasavalta ei ole noudattanut direktiivin 85/384/ETY (1) 2 ja 10 artiklan mukaisia velvoitteitaan, koska se on vaatinut arkkitehdin tutkinnon toisessa jäsenvaltioissa suorittaneilta henkilöiltä, jotka eivät ole toisen jäsenvaltion arkkitehtiliiton jäseniä, Portugalin arkkitehtiliiton pääsykokeen suorittamista.
            
         
               —
            
            
               velvoittaa Portugalin tasavaltaa korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio nosti jäsenyysvelvoitteiden noudattamatta jättämistä koskevan kanteen Portugalin tasavaltaa vastaan, koska tämä ei ole pannut täytäntöön täysimääräisesti direktiiviä 85/384.
   Vaikka direktiivi on pantu täytäntöön 8.1.1990 annetulla lailla nro 14/90, 3.7.1998 annetun lain nro 176/98 julkaiseminen merkitsee askelta taaksepäin.
   Lain nro 176/98 nojalla Portugalin arkkitehtiliitto vaatii muissa jäsenvaltioissa koulutetuilta arkkitehdeilta, jotka eivät ole näiden valtioiden arkkitehtiliiton jäseniä, pääsykokeen suorittamista.
   Muista jäsenvaltioista peräisin olevien arkkitehtien, jotka eivät ole näiden valtioiden arkkitehtiliiton jäseniä, on näin ollen suoritettava vastaanottavassa valtiossa arkkitehtuurikoe, koska he eivät voi harjoittaa ammattia Portugalissa, jos he eivät ole Portugalin arkkitehtiliiton jäseniä.
   Komissio katsoo, että tämä tilanne on lainvastainen, koska se rikkoo direktiiviä 85/384. Direktiivissä ei erotella toisistaan, kuten Portugalin valtio tekee, akateemisia ja ammatillisia tutkintoja. Tutkintotodistusten tunnustaminen eri alojen järjestelmissä on automaattista. Jos koulutus täyttää direktiivin 85/384 3 ja 4 artiklassa asetetut edellytykset, jäsenvaltion on tunnustettava tutkinto ja annettava lähtöjäsenvaltion arkkitehdin harjoittaa ammattiaan arkkitehdin nimikkeellä.
   
      (1)  Tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta arkkitehtuurin alalla sekä toimenpiteistä sijoittautumisoikeuden ja palvelujen tarjoamisen vapauden tehokkaan käyttämisen helpottamiseksi 10 päivänä kesäkuuta 1985 annettu neuvoston direktiivi 85/384/ETY (EYVL L 223, s. 15).